
1. GENERALITATI

Prezentul Caiet de Sarcini se referă la retehnologizarea unităţilor tehnice montate în Turnul de manevră
acumulare Fundulea

Caietul de sarcini cuprinde, fără a se limita la:
−    condiţiile  tehnice  care  trebuie  să  fie  respectate  în  cadrul  acţiunii  de  retehnologizare  a
echipamentelor componente
−    garanţiile pe care trebuie să le satisfacă echipamentele după retehnologizare
−	controalele, încercările şi probele care se impun pentru recepţia Instalație vane plane şi pentru verificarea garanţiilor
−    standardele, normativele şi alte prescripţii pe care trebuie să le respecte Executantul lucrării.

Contractantul va respecta prevederile din acest Caiet de sarcini împreună cu cerințele din PROIECTUL TEHNIC pentru execuția lucrărilor de retehnologizare”.

Unitatile tehnice la care se face referire in prezentul Caiet de Sarcini si care for fi supuse reabilitarii sunt:
1.1.      U.T. Batardou
1.2.      U.T. Gratare Piscicole
1.3.      U.T. Vane Plane
1.4.      U.T. Gratare Rare
1.5.      U.T. Instalatii de Ridicat
1.6.      U.T. Scari, Balustrade Cabina pentru mecanisme
1.7.       U.T. Vana de servitute


2. CARACTERSTICI TEHNICE PRINCIPALE

Furnitura care face obiectul prezentului Caiet de sarcini, va cuprinde următoarele:

➢   U.T. Batardou
-     1 ansamblu batardou compus din 2 elemente:
-       elementul 1 (BxH 2.6x1m);
-       elementul 2 (BxH 2.6x1.6m);
➢   U.T. Gratare Piscicole
-     1 ansamblu gratar compuse din 1 element (BxH 2.6x2.1m);

➢   U.T. Vane Plane
-     Vana plană propriu-zisă - 1 ansamblu:
-     Instalație electromecanică de acționare - 1 ansambluri:

➢   U.T. Gratare Rare
-     2 bucati Gratar rar (BxH 2.58x1.17m).
-     4 bucati Gratar rar (BxH 3.58x1.17m)
➢   U.T. Instalatii de Ridicat
-     Grinda Monorail 3tf cu carucior si palan

➢   U.T. Scari, Balustrade Cabina pentru mecanisme
-     1 ansambluri scari coborire amonte si aval vana plana
-     1 ansamblu balustrada de protectie pe turnul de manevra si pasarela de acces.
-     1 cabina protectie tablou de comanda si mecanisme vane in etapa 2.

➢
Componenţa unităţii tehnice prezentate mai sus, reprezintă minimul estimat pentru unitatea tehnică
„Instalație vane golire de fund”. Contractantul va face propriile măsurători pentru precizarea dimensiunilor şi poziționarea reală a echipamentelor, golurilor şi pieselor înglobate în construcţia de beton existentă.
Definitivarea măsurătorilor va fi făcută la adăpostul batardoului, numai după ce s-a evacuat toată apa și
s-a pus la uscat, astfel încât să fie create condiții de lucru.



3. CARACTERISTICI SPECIALE CARE TREBUIESC INDEPLINITE

3.1. ROLUL FUNCŢIONAL AL INSTALAȚIE VANE GOLIRE DE FUND
Instalație vane golire de fund, are rolul de a asigura izolarea golirii de fund a acumulării Fundulea.

3.2. Instalație vane golire de fund are în componență: două vane plane cu piese înglobate și instalația de acționare.

a) Vanele sunt de tip plane, cu roți de rulare, cu etanșare din garnitură profilată tip „P” pentru laterale și
prag superior și tip cuțit pentru prag inferior și au următoarele date caracteristice:
−    Deschidere                                                              2600 mm;
−    Înălțime                                                                    2200 mm.;
−    Număr                                                                      2 buc.
−    Presiunea nominală                                                 16,5 mcA;

Vanele plane se manevrează sub sarcină. Fiecare vană este alcătuită din:
−    corp;
−    sistem de etanșare;
−    mecanism de acționare
Corpul vanei este o construcție sudată din oțel.
Sistemul de etanșare este cu garnitură profilată și presgarnitură.
Mecanismul de acționare este electromecanic cu căte două tije filetate pentru ridicare / coborâre
In momentul de fata firul stang este nefunctional sic el drept este functional. Din acest motiv pentru a pastra functionalitatea golirii de fund in etapa1 se va repara firul nefunctional, pastrand irul drept in functione pentru eventuale deversari(viituri).

4. CONDITII TEHNICE

4.1. ACTIVITĂŢI ÎN SARCINA CONTRACTANTULUI
4.1.1. În sarcina Contractantului lucrărilor de retehnologizare a unității tehnice „Instalație vane golire de
fund”, intră şi următoarele categorii de lucrări:
-     expertizarea echipamentelor / reperelor / lucrărilor existente care se reutilizează
-     întocmirea documentatiei de calitate care va include rezultatele tuturor controalelor.

4.1.2. Contractantul are obligaţia de a face propriile măsurători în amplasament pentru a stabili starea reală, dimensiunile şi poziţionarea exactă a golurilor, blocurilor de beton (suporți) şi pieselor înglobate. Contractantul va prevede furnitura în corespondenţă cu golurile şi piesele înglobate existente sau va prezenta soluţii de modificare (minoră) a lor pentru a fi în concordanţă cu dimensiunile echipamentelor propuse.

4.1.3. Se vor executa următoarele lucrări:
Pentru vanele plane
-	Se scot din nișă, vanele plane și se transportă la atelierele executantului lucrărilor de intervenție, pentru remedieri care vor consta în:
-    curățare și înlăturare sistem de etanșare
-    presablare la luciu metalic și examinarea confecției metalice

-    Verificari ale tablierului
-    Controale NDT
--    reparații ale confecției metalice vană în urma examinării , verificarea cordoanelor de sudura,
refacerea acestora unde se constata defecte– dacă este cazul
-    curățare, sablare Sa 2 1/2
-    protecție anticorozivă a platelajului,
-    reabilitarea sistemului de etanșare (înlocuirea garniturilor și a elementelor de prindere,
-    Se vor face revizii și probe de punere in funcțiune a vanelor
Pentru sistemul de etanșare a vanelor
-	înlocuirea sistemului de etanșare a stavilei (garniturile propriu-zise + elemente de asamblare, prindere, fixare) se va face cu asigurarea concordanței depline între geometria acestora și zonele ghidajelor pe care se realizează etanșarea;
-	sistemul de etanșare va fi de tip elastic și trebuie să permită evitarea blocării stavilei în timpul manevrelor de ridicare-coborare, precum și menținerea contactului dintre garnitură și suprafața ghidajelor, indiferent de săgeata construcției metalice și fără să se distrugă. Sistemul va asigura elasticitatea necesară preluării eventualelor deformații-în sarcină-ale structurii metalice, prevenirea
blocajelor cu posibile corpuri solide existente în apă și a deteriorărilor premature ale cauciucului
pe zona de contact cu piesele înglobate;
-     etanșarea pe prag va fi de tip I, din cauciuc fara inserție textilă;
-     presgarnitura din zona pragului va fi astfel concepută încât să nu permită răsturnarea garniturii;
-     etanșările laterale se vor realiza cu garnituri de tip P din cauciuc fara inserție textilă;
-     cauciucul folosit pentru sistemul de etansare are garantate proprietati elastice, si va fi rezistent la
imbatranire si la actiunea eventualilor agenti corozivi din apa ;
-     se va realiza posibilitatea reglării garniturilor
Pentru ghidaje - piese înglobate nișă vane
-     Control vizual amănunțit - control vizual 100%
-     Se vor face măsurători geometrice ale nișelor
-     Curațire și reparații ale deteriorărilor apărute în timpul exploatării
-     Se vor face intervenții de reabilitare a nișelor
-     Refacerea protecției anticorozive pe fețele aparente ale ghidajelor cu grund in prima etapa si apoi
cu vopsea bicomponentea (fără ghidajele din inox)
-     Curățare si verificare planeitate ghidaje inox
Pentru sistemul de acționare al vanelor
-     Înlocuirea tije de acționare și suporți de ghidare tije.
-     Reductoarelor si a mecanismului de antrenare tip AUMA cu limitatori de sarcină (dispozitive care
să întrerupă manevrarea vanei în situația apariției unei forțe de compresiune apropiată de cea care
ar produce flambajul tijei). Acești limitatori de sarcină sunt necesari întrucât suprasarcina la închidere poate apare și înaintea efectuării cursei complete de închidere a vanei (de ex. în situația unui corp târât prins între vană și radier);
-	Mecanismul de acționare a vanelor golirii de fund va fi consolidat prin cadru metalic de contur încastrat cu beton în planșeul turnului de manevră.
-	Se vor efectua revizii a tuturor elementelor componente ale mecanismelor de acționare a vanelor: șasiul (starea șasiului propriu zis și starea elementelor de fixare a șasiului de platforma turnului de priză),

Pentru batardou.
Se  scot  din  nișă,  elementele  de  batardou  și  se  transportă  la  atelierele  executantului  lucrărilor  de intervenție, pentru remedieri care vor consta în:
-    curățare și înlăturare sistem de etanșare
-    presablare la luciu metalic și examinarea confecției metalice
-    Verificari ale tablierului
-    Controale NDT
-    reparații ale confecției metalice batardou în urma examinării , verificarea cordoanelor de
sudura, refacerea acestora unde se constata defecte– dacă este cazul
-    curățare, sablare Sa 2 1/2

-    protecție anticorozivă a platelajului,
-    reabilitarea sistemului de etanșare (înlocuirea garniturilor și a elementelor de prindere,
fixare)
-    se vor face probe de etansare a batardourilor.


Pentru sistemul de etanșare batardou
-	înlocuirea sistemului de etanșare a batardoului (garniturile propriu-zise + elemente de asamblare, prindere, fixare) se va face cu asigurarea concordanței depline între geometria acestora și zonele ghidajelor pe care se realizează etanșarea;
-	sistemul de etanșare va fi de tip elastic și trebuie să permită evitarea blocării stavilei în timpul manevrelor de ridicare-coborare, precum și menținerea contactului dintre garnitură și suprafața ghidajelor, indiferent de săgeata construcției metalice și fără să se distrugă. Sistemul va asigura elasticitatea necesară preluării eventualelor deformații-în sarcină-ale structurii metalice, prevenirea
blocajelor cu posibile corpuri solide existente în apă și a deteriorărilor premature ale cauciucului
pe zona de contact cu piesele înglobate;
-     etanșarea pe prag va fi de tip I, din cauciuc fara inserție textilă;
-     presgarnitura din zona pragului va fi astfel concepută încât să nu permită răsturnarea garniturii;
-     etanșările laterale se vor realiza cu garnituri de tip P din cauciuc fara inserție textilă;
-     cauciucul folosit pentru sistemul de etansare are garantate proprietati elastice, si va fi rezistent la
imbatranire si la actiunea eventualilor agenti corozivi din apa ;
-     se va realiza posibilitatea reglării garniturilor


Pentru gratarele piscicole.
Se scot din nișă, gratarele piscicole și se transportă la atelierele executantului lucrărilor de intervenție, pentru remedieri care vor consta în:
-    curățare structura metalica
-    presablare la luciu metalic și examinarea confecției metalice.
-    verificari ale starii lamelelor eventual inlocuirea celor defecte.
-    Controale  NDT  si  reparații  ale  confecției  metalice  în  urma  examinării  ,  verificarea
cordoanelor de sudura, refacerea acestora unde se constata defecte– dacă este cazul
-    curățare, sablare Sa 2 1/2
-    protecție anticoroziva,


Pentru gratarele rare.
Se scot din nișă, gratarele rare și se repara pe turnul de manevra - remedieri care vor consta în:
-    curățare structura metalica
-    protecție anticoroziva,

Pentru instalatii de ridicat
-    Se va achizitiona un carucior port palan de 3t si un palan de 3t cu lant de 15m
-    curățare structura metalica
-    protecție anticoroziva,

Pentru balustrade scari si cabina
-    se va confectiona un sistem nou de scari de acces
-    curățare structura metalica balustrade
-    protecție anticoroziva,
-    confectionare cabina de protectie mecanisme pentru ambele vane

5.    CARACTERISTICILE    TEHNICE    CERUTE    PENTRU    UNITATEA    TEHNICĂ RETEHNOLOGIZATĂ

5.1. Caracteristici tehnice funcționale
5.1.1.Vanele plane reabilitate, vor avea următoarele caracteristici tehnice:
−    tip vană                                                                    plană cu role
−    număr vane                                                              2 buc.
−    deschidere                                                               2600 mm
−    înălțime                                                                    2200 mm
−    presiunea statică maximă a apei dinspre
amonte în poziția închisă a vanei                             16,5 m.c.a
−    tipul acționării                                                           electromecanică
−    manevrare
−  la deschidere                             în curent de apă
−  la închidere                                sub sarcină

6. CONDIȚII SPECIFICE DE PROIECTARE

6.1. Condiţii generale
Furnitura trebuie să funcţioneze un nou ciclu de viaţă, în conformitate cu standardele şi normativele în vigoare și cu instrucțiunile de mentenanță.

6.2. Condiţii constructive
a. Funcţionarea  în  regim  normal  de  exploatare,  nu  trebuie  să  conducă  la  apariţia  unor  vibraţii
periculoase.
b. Piesele Instalației vane golire de fund vor fi concepute astfel încât să poată fi întreţinute uşor de personal cu pregătirea corespunzătoare.
c. Vanele plane vor funcționa complet deschis, partial deschis sau complet închis.
d. Fiecare vană plană, va fi prevăzută cu limitator de sarcina pentru determinarea poziției (închis sau
deschis).

6.3. Condiţii pentru exploatare
a.  Furnitura va cuprinde balustrăzi, scări, platforme, etc., pentru accesul personalului de întreţinere în
zonele de interes, pentru control, supraveghere sau schimarea de componente, etc.
b.  Toate aparatele de măsură, echipamentele de comandă şi echipamentele de acţionare prevăzute în cadrul acestei unităţi tehnice vor avea gradul de protecţie minim IP65.

6.4. Condiţii de execuție
a.  Toate organele de asamblare (şuruburi, piuliţe, etc.) care vin în contact permanent cu apa, se vor executa din oţel zincat termic, dacă nu se impun alte cerinţe.
b.  Piesele înglobate vor fi verificate şi supuse testării cu metode nedistructive. Dacă se consideră necesar, se vor înlocui porţiuni din acestea sau se vor prevedea piese înglobate suplimentare.
Pentru toate piesele înglobate se va verifica aderenţa la partea de beton şi dacă se constatăjocuri ale acestora sau goluri, se vor executa injecţii pentru remediere.

7. CONDIŢII DE RECEPŢIE
−	La receptia echipamentelor se vor avea in vedere ca subansamblele sa corespunda proiectului de executie si prezentului caiet de sarcini.
−    Se vor prezenta Cerificatele de Calitate ale materialelor inclusiv schimbari fata de proiect.
−    Acordul Proiectantului pentru inlocuirea unor materiale
−    Pasapoarte de executie

−    Certificate de Calitate pentru fiecare echipament hidromencanic in parte
−    Se vor urmari cotele functionale; cotele de asamblare, cotele de gabarit; aspectul fizic

8. MARCARE, AMBALARE, TRANSPORT
−    Marcarea se va face pe fiecare ansamblu cu desen din documentatia de executie
−    Subansamblele pot fi transportate neambalate
−    Ambalarea se va face numai la piesele mici daca e necesar
−    Garniturile se vor proteja de razele ultraviolete
−    Transportul se face pe autocamion cu platforma deschisa

9. GARANTII
−	Uzina  constructoare  sau  firma  care  executa  reparatiile  va  garanta  buna  functionare  a echipamentului hidromecanic pe o durata de 24 de luni de functionare sau 36 de luni de la livrare.
−    Pentru Protectia Anticoroziva garantia este de 10 ani din momentul aplicarii.

10. PROTECTIA MUNCII
−	Intreprinderea montatoare va trebui sa fie autorizata din punct de vedere al protectiei muncii conform O.M.M.P.S, nr. 104/1991;
−	Intreprinderea montatoare isi va instrui personalul pe linia respectarii normelor de protectia muncii si prevenire si stingere a incendiilor. Instruirea personalului va cuprinde, pentru fiecare loc de munca in parte, masurile care trebuie respectate la fiecare operatie tehnologica in parte, insistandu-se asupra normelor de protectia muncii legate de lucru al inal time;
−	Se  vor  monta  panouri  de  atentionare  si  avertizare  vizand  interzicerea  accesului  in  zona  a persoanelor ne competente etc.
−    In timpul operatiunilor de montaj se vor respecta printre altele si urmatoarele acte normative:
a) legea protectiei muncii nr. 90/1996 modificata prin legea nr. 177/2000
b) norme generale de protectia muncii aprobate de MMPS cu ordinul 578/1996,
c) norme specifice de securitatea muncii, pentru sudarea si taierea metalelor aprobate prin ordinul MMPS 71/1995
d)  norme generale de protectia muncii pentru lucrari  de constructii  si  confectii metalice
aprobate prin ordinul MMPS 42/2001;
e) norme generale de protectia muncii nr. 89/2001 pentru lucrarile de montaj utilaj tehnologic si constructii metalice;
f) norme generale de protectia muncii IM 007 - 96 pentru lucru pe schele (ordin MLPAT
74/N/1996) si pentru lucru la inaltirne normele aprobate prin OMMPS 235/1995;
g) norme generale de protectia muncii nr. 57/2002 pentru manipularea, transportul prin purtare si cu mijloace mecanizate si depozitarea materialelor;
h) pe linia de prevenire si stingere a incendiilor se vor respecta prevederile urmatoarelor acte
normative:           H.G.R.  71/1996, legea nr. 212/1997 rnodificata prin OG 114/2000, O.M.I.
775/1998, D.G.P.S.I. 001/1999, D.G.P.S.I. 002/2000;
i) normele specifice pentru vopsitorii si protectii anticorosive aprobate prin ordinile MMPS nr.
118/1996 si 700/1999;
j) locurile de munca vor fi semnalizate conform ordinului MMPS nr. 599/1997



11. ANTEMASURATORI SI FISE TEHNICE

Vor fi prezentate in ANEXA 1

